pythainlp/thai-wiki-dataset-v4 huggingface dataset:
ฌ็อง-บาติสต์ ฌูร์ด็อง

ฌ็อง-บาติสต์ ฌูร์ด็อง  เป็นนักการทหารชาวฝรั่งเศสในช่วงสงครามปฏิวัติฝรั่งเศสและสงครามนโปเลียน 
ในช่วงสงครามปฏิวัติฝรั่งเศส ฌูร์ด็องมีบทบาทสำคัญในยุทธการที่เฟลอรุส (Fleurus) ในปี 1794 ซึ่งถือเป็นชัยชนะครั้งสำคัญของกองทัพฝรั่งเศสเหนือกองกำลังออสเตรียและพันธมิตร การรบครั้งนี้ไม่เพียงแค่เสริมความมั่นคงให้แก่สาธารณรัฐฝรั่งเศส แต่ยังปูทางสู่การยึดครองเนเธอร์แลนด์ตอนใต้ ซึ่งปัจจุบันคือเบลเยียม นอกจากบทบาทในสนามรบแล้ว ฌูร์ด็องยังมีบทบาททางการเมือง เขาเป็นสมาชิกกลุ่มฌากอแบ็งในสมัยคณะดีแร็กตัวร์ และเป็นสมาชิกสภาห้าร้อยระหว่างปี 1797 ถึง 1799 โดยเป็นผู้ผลักดันกฎหมาย Jourdan-Delbrel ในปี 1798 ซึ่งเป็นกฎหมายเกณฑ์ทหารฉบับแรกของฝรั่งเศสภายใต้สาธารณรัฐ และกลายเป็นรากฐานของระบบเกณฑ์ทหารในยุโรปสมัยใหม่
แม้ว่าเขาไม่ได้อยู่ในวงใกล้ชิดจักรพรรดินโปเลียน และหลายครั้งถูกส่งไปทำหน้าที่การเมืองหรือการบริหารที่เบื้องหลัง แต่ฌูร์ด็องก็ยังได้รับยศจอมพลแห่งจักรวรรดิฝรั่งเศสในปี 1804 เพื่อเป็นเกียรติแก่ผลงานที่ผ่านมา
ฮิยายักโกะ

ฮิยายักโกะ หรือ เต้าหู้เย็นญี่ปุ่น (; โรมาจิ: "Hiyayakko หรือ Yakkodōfu"; แปลตามตัว เต้าหู้เย็น) เป็นอาหารญี่ปุ่นที่นิยมในฤดูร้อน ทำจากเต้าหู้แช่เย็นตัดเป็นสีเหลี่ยมจตุรัส ราดด้วยโชยุ โรยด้วยเครื่องต่าง ๆ เช่น ขิงขูด ปลาแห้งคัตสึโอบูชิ หอมสับ เป็นต้น ยังเหมาะสำหรับกินแกล้มเหล้าเช่น เหล้าสาเก ซึ่งเป็นหนึ่งในรายการอาหารที่พบในอิซากายะ
โรยหน้า.
เครื่องปรุงโรยหน้าบนก้อนเต้าหู้เย็น (ฮิยายักโกะ) นั้นแตกต่างกันไปตามครัวเรือนและร้านอาหาร โดยส่วนผสมของโรยหน้าแบบทั่วไปคือ ต้นหอมสับ, คัตสึโอบูชิ และซอสถั่วเหลือง (โชยุ) หน้าอื่น ๆ ได้แก่ ใบชิโซะ เปลือกยูซุ หัวไชเท้า ขิงญี่ปุ่นซอย ขิงขูด กระเจี๊ยบหั่นฝอย น้ำบ๊วย มัสตาร์ด 
ประวัติ.
ฮิยายักโกะ ยังเป็นที่รู้จักกันในชื่อ "ฮิยักโกะ" หรือ "ยัคโกะ-โดฟุ" หรือเรียกสั้น ๆ ว่า ยักโกะ (やっこ) (ซึ่งเป็นชื่อเรียกที่ใช้มาอย่างยาวนานกว่า "ฮิยายักโกะ") 
"ฮิยะ" แปลว่า เย็น และ "ยักโกะ" หมายถึง คนรับใช้ของซามูไรในสมัยเอโดะของญี่ปุ่น พวกเขาสวมเสื้อกั๊กที่ติด "ตราประจำตระกูลรูปมีดตัดเล็บ" (รูปข้าวหลามตัดที่มีรูข้าวหลามตัดตรงกลาง) และยืมมาใช้การตัดบางสิ่ง (เช่น เต้าหู้) เป็นลูกบาศก์จึงเรียกว่า "หั่นเป็นยักโกะ" (奴に切る, yakko ni kiru) (หั่นวัตถุดิบให้เป็นสี่เหลี่ยม) ใน "ขุมสมบัติแห่งเต้าหู้" ที่ตีพิมพ์ใน พ.ศ. 2325 ในช่วงสมัยเอโดะ ได้มีการกล่าวถึงเต้าหู้เย็นนี้ว่าเป็นหนึ่งในแนวการทำอาหารด้วยเต้าหู้ที่รู้จักกันดี
"ฮิยะโคอิ" (Hiyakkoi) หรือ "เฮียกโคอิ" (hyakkoi) ซึ่งเป็นชื่อเรียกเฉพาะของชาวโตเกียว
เขตผู้ว่าการคอฟโน

เขตผู้ว่าการคอฟโน (#เปลี่ยนทาง ,) หรือ เขตผู้ว่าการเกานัส เป็นเขตผู้ว่าการ ("guberniya") ของจักรวรรดิรัสเซีย โดยมีเมืองหลวงคือเคานัส (คอฟโนในภาษารัสเซีย) เขตผู้ว่าการถูกก่อตั้งขึ้นในวันที่ 18 ธันวาคม ค.ศ. 1842 โดยจักรพรรดินีโคลัสที่ 1 แห่งรัสเซีย จากพื้นที่ทางตะวันตกของเขตผู้ว่าการวิลนา และออกพระบรมราชโองการในวันที่ 1 กรกฎาคม ค.ศ. 1843 เขตผู้ว่าการคอฟโนเป็นส่วนหนึ่งของเขตข้าหลวงวิลนา และดินแดนตะวันตกเฉียงเหนือ เขตผู้ว่าการครอบคลุมพื้นที่ทั้งหมดของซาโมกีเตียและทางตอนเหนือของอักคช์ไทกียา ของลิทัวเนียในปัจจุบัน
ภูมิศาสตร์.
เขตผู้ว่าการคอฟโนครอบคลุมพื้นที่บริเวณหัวมุมตะวันตกเฉียงเหนือของแกรนด์ดัชชีลิทัวเนียในอดีต ระหว่าง 56°25-54°49' ละติจูดเหนือ และ 38°46'-45°1' ละติจูดตะวันออก มีพรมแดนทางทิศเหนือและทิศตะวันออกติดกับเขตผู้ว่าการคูร์ลันด์ และทิศใต้ติดกับเขตผู้ว่าการวิลนาและซูวัลกี (โดยมีแม่น้ำเมเมิล (เนมัน) แยกเขตผู้ว่าการคอฟโนออกจากเขตผู้ว่าการทั้งสอง) และทิศตะวันตกติดกับเยอรมนี และเทศมณฑลโกรบินสกี ของเขตผู้ว่าการคูร์ลันด์
พรมแดนทางบกของเขตผู้ว่าการและเยอรมนีเริ่มต้นจากบริเวณที่แม่น้ำซเวนตา (ชเวนทูจิ) กับแม่น้ำเมเมิล (เนมัน)มาบรรจบกัน แล้วผ่านไปทางใต้เมืองยูร์บูร์ก (ปัจจุบันคือเมืองยูร์บาร์กัส) ที่ระยะทาง โดยที่ แรกจะไปตามแม่น้ำซเวนตา จากนั้น ต่อมาจะไปตามแม่น้ำตอดชาเกริส ซึ่งเป็นแม่น้ำสายย่อยของแม่น้ำซเวนตา หลังจากนั้นก็จะเข้าสู่ "ป่ารอสซีเยสกี" จากเมืองยูร์บูร์กไปยังเมืองโปลันเกนา (ปัจจุบันคือเมืองปาลันกา) ในบริเวณนั้นมีชื่อเรียกว่าถนนชายแดนซึ่งผ่านเมืองเตาแร็กเกิน (เตาราเย), โนโวเยเมสต์โต (คูรีโกสเนามีส์ติส), ชเวคช์นี (ชเวคนีไอ), กอชดี (การ์กซได) และเกรติเกิน (เครตีกา) รวมเป็นระยะทาง 
เขตผู้ว่าการมีพื้นที่ทั้งหมดอยู่ที่ นั่นจึงทำให้เขตผู้ว่าการคอฟโนเป็นเขตผู้ว่าการที่เล็กที่สุดภายในรัสเซีย โดยมีขอบเขตที่ยาวที่สุดคือ และกว้าง ครอบคลุมไปถึงดินแดนเกือบทั้งหมดของสตาโรสต์ชมุดสกี ของแกรนด์ดัชชีลิทัวเนียในอดีต และบริเวณบางส่วนของจังหวัดทรอกสกี และวิลนา ของเครือจักรภพโปแลนด์–ลิทัวเนีย
เขตการปกครอง.
เขตผู้ว่าการถูกแบ่งเขตการปกครองเป็น 7 เทศมณฑล ประกอบด้วย: คอฟโน, โปเนเวจสกี, ชาเวลสกี และเจลเชฟสกี ซึ่งในแต่ละแห่งถูกแบ่งเขตย่อยเป็น 4 สตาน (#เปลี่ยนทาง ,) แต่วีลโกมีร์สกี, รอสซีเยนสกี และโนโวอะเลคซันดรอฟสกี ถูกแบ่งเขตย่อยเป็น 5 สตาน โดยมีโวโลสต์ 144 โวโลสต์ และชุมชน 931 แห่ง โดยมีเมือง 2 เมืองที่ไม่ได้ขึ้นอยู่กับเทศมณฑลใด ๆ (เมืองพิเศษ) ได้แก่ ชาดอฟ และ วีดซึ
อะเลคซันดรา คอลลอนไต

อะเลคซันดรา มีฮาอิลอฟนา คอลลอนไต (นามสกุลเดิม ดอมอนตอวิช, Домонто́вич; 31 มีนาคม [ตามปฎิทินเก่า: 19 มีนาคม] 1872 – 9 มีนาคม 1952) เป็นนักปฏิวัติ นักการเมือง นักการทูต และนักทฤษฎีลัทธิมากซ์ชาวรัสเซีย เธอทำหน้าที่เป็นกรรมการราษฎรฝ่ายสวัสดิการสังคมในรัฐบาลของวลาดีมีร์ เลนินใน ค.ศ. 1917-1918 เธอเป็นผู้หญิงที่มีความโดดเด่นอย่างมากในพรรคบอลเชวิคและเป็นสตรีคนแรกในประวัติศาสตร์ที่ได้เป็นสมาชิกอย่างเป็นทางการในคณะรัฐมนตรี
คอลลอนไตเป็นบุตรสาวของนายพลแห่งกองทัพจักรวรรดิรัสเซีย คอลลอนไตยอมรับการเมืองที่ต่างไปจากเดิมอย่างสิ้นเชิงในคริสต์ทศวรรษ 1890 และเข้าร่วมพรรคแรงงานสังคมประชาธิปไตยรัสเซียใน ค.ศ. 1899 ในระหว่างการแตกแยกทางอุดมการณ์ของพรรคแรงงานสังคมประชาธิปไตย เธอเข้าข้างฝ่ายเมนเชวิคของยูลิอุส มาร์ตอฟ ซึ่งเป็นฝ่ายตรงข้ามกับฝ่ายบอลเชวิคของเลนิน หลังถูกเนรเทศออกจากรัสเซียใน ค.ศ. 1908 คอลลอนไตออกเดินทางไปทั้งยุโรปตะวันตกและสหรัฐ และสนับสนุนไม่ให้เข้าร่วมในสงครามโลกครั้งที่หนึ่ง ใน ค.ศ. 1915 เธอแยกทางกับเมนเชวิคและกลายเป็นสมาชิกของพรรคบอลเชวิค
หลังการปฏิวัติเดือนกุมภาพันธ์ ใน ค.ศ. 1917 ซึ่งเป็นเหตุการณ์ที่ทำให้ซาร์สละราชสมบัติ คอลลอนไตกลับมารัสเซียอีกครั้ง เธอสนับสนุนข้อเสนอที่รุนแรงของเลนิน และในฐานะสมาชิกของคณะกรรมการกลางพรรค โหวตให้ใช้นโยบายการก่อการกำเริบด้วยอาวุธซึ่งนำไปสู่การปฏิวัติเดือนตุลาคมและการสิ้นสุดของรัฐบาลชั่วคราวที่นำโดยอะเลคซันดร์ เคเรนสกี เธอได้รับแต่งตั้งให้เป็นกรรมการราษฎรฝ่ายสวัสดิการสังคมในรัฐบาลโซเวียตชุดแรก แต่ในไม่นานเธอก็ลาออกเนื่องจากเธอไม่เห็นด้วยกับสนธิสัญญาสันติภาพเบรสต์-ลิตอฟสค์ในกลุ่มคอมมิวนิสต์ฝ่ายซ้าย เธอเป็นผู้หญิงคนเดียวนอกเหนือจากมารีเยีย สปีรีดอโนวา ที่มีบทบาทสำคัญในระหว่างการปฏิวัติรัสเซีย
ใน ค.ศ. 1919 คอลลอนไตได้ก่อตั้ง Zhenotdel ซึ่งทำงานเพื่อปรับปรุงสถานะของสตรีในสหภาพโซเวียต เธอเป็นผู้สนับสนุนการปลดปล่อยสตรีและสนับสนุนความรักอิสระ และต่อมาได้รับการยอมรับว่าเป็นบุคคลสำคัญในแนวคิดสตรีนิยมลัทธิมากซ์
คอลลอนไตพูดตรงไปตรงมาต่ออิทธิพลของข้าราชการเหนือพรรคคอมมิวนิสต์และแนวปฏิบัติภายในที่ไม่เป็นประชาธิปไตย ด้วยเหตุนี้ เธอจึงเข้าข้างฝ่ายค้านกรรมกรฝ่ายซ้ายใน ค.ศ. 1920 แต่ในที่สุดก็พ่ายแพ้และถูกกีดกัน โดยหลีกเลี่ยงไม่ให้ตัวเองถูกขับออกจากพรรคอย่างหวุดหวิด ตั้งแต่ ค.ศ. 1922 เป็นต้นมา เธอได้รับแต่งตั้งให้ดำรงตำแหน่งทางการทูตในต่างประเทศหลายแห่ง ทั้งในนอร์เวย์ เม็กซิโก และสวีเดน ใน ค.ศ. 1943 เธอได้รับการเลื่อนตำแหน่งให้เป็นเอกอัครราชทูตประจำสวีเดน คอลลอนไตเกษียณจากราชการทางการทูตใน ค.ศ. 1945 และเสียชีวิตที่กรุงมอสโกใน ค.ศ. 1952
อาเบียงกา

อาเบียงกา (ย่อมาจาก , #เปลี่ยนทาง) เป็นสายการบินประจำชาติของประเทศโคลอมเบีย โดยมีฐานการบินหลักของท่าอากาศยานนานาชาติเอลโดราโดในโบโกตา อาเบียงกาเป็นสายการบินที่เก่าแก่ที่สุดในทวีปอเมริกาและอันดับสองของโลกที่ยังคงปฎิบัติการอยู่ โดยเริ่มปฎิบัติการใน ค.ศ. 1919 อาเบียงกาให้บริการเที่ยวบินไปยัง 62 จุดหมายปลายทางด้วยฝูงบินทั้ง 99 ลำ
จุดหมายปลายทาง.
อาเบียงกาให้บริการเที่ยวบินไปยังจุดหมายปลายทาง 62 แห่งทั่วโลก
ข้อตกลงการบินร่วม.
ณ เดือนมีนาคม ค.ศ. 2024 อาเบียงกาได้ทำข้อตกลงการบินร่วมกับสายการบินต่างๆดังต่อไปนี้:
<templatestyles src="Div col/styles.css"/>
ข้อตกลงระหว่างสายการบิน.
อาเบียงกามีข้อตกลงกับสายการบินดังต่อไปนี้:
ฝูงบิน.
ณ เดือนมีนาคม ค.ศ. 2024 อาเบียงกามีเครื่องบินประจำการในฝูงบินดังนี้:
อาเบียงกามีอายุฝูงบินเฉลี่ย 8.6 ปี
ซีเตียวัน

ซีเตียวัน  บางครั้งสะกดเป็น เซอเตียวัน (ประกอบขึ้นจากวลีในภาษามลายูว่า "เซอเตียกาวัน" หมายถึง "เพื่อนที่ซื่อสัตย์") เป็นภูมิภาคและเมืองในอำเภอมันจุง รัฐเประ ประเทศมาเลเซีย
ประชากร.
ซีเตียวันมีประชากรที่มีเชื้อสายจีน 45.6%, มลายู 37.3%, อินเดีย 16.9% และอื่น ๆ 0.2%
ชัยชนะอย่างถล่มทลาย

ชัยชนะอย่างถล่มทลาย หรือ แลนด์สไลด์  คือผลการเลือกตั้งที่ผู้สมัครหรือพรรคหนึ่ง ๆ ได้รับชัยชนะอย่างท่วมท้น คำนี้ได้รับความนิยมขึ้นมาในคริสต์ทศวรรษ 1800 เพื่ออธิบายถึงชัยชนะที่ขาดลอย ถล่มทลายจน "ฝัง" ฝ่ายตรงข้ามลงไป ล้อมาจากความหมายของ "แผ่นดินถล่ม" ในทางธรณีวิทยา ที่มวลดินจะฝังกลบทุกสิ่งทุกอย่างบนเส้นทางที่มันถล่มลงไป ปัจจัยที่จะนำไปสู่ชัยชนะอย่างถล่มทลายแตกต่างกันไปตามประเภทของระบบการเลือกตั้ง อย่างไรก็ตามในระบบเลือกตั้งก็ไม่ได้มีการกำหนดชัดเจนว่าชนะเท่าใดจึงจะเรียกว่าชนะอย่างถล่มทลาย
ไทย.
การเลือกตั้งสมาชิกสภาผู้แทนราษฎรของไทยหลัง พ.ศ. 2540 ส่วนใหญ่เป็นการเลือกตั้งในระบบแบ่งเขตคะแนนสูงสุด ควบคู่ไปกับระบบสัดส่วนแบบบัญชีรายชื่อ โดยคิดคะแนนที่นั่ง ส.ส. แบบแบ่งเขต และ ส.ส. แบบบัญชีรายชื่อ เป็นเอกเทศจากกันด้วยบัตรเลือกตั้ง 2 ใบ ซึ่งระบบและการคิดคะแนนแบบนี้เอื้อต่อพรรคใหญ่ และเพิ่มโอกาสการเกิดชัยชนะอย่างถล่มทลาย การชนะแบบถล่มทลายในไทยมักเกิดขึ้นจากการได้คะแนนเสียงข้างมากของพรรคการเมืองหนึ่ง ๆ หรือเกิดขึ้นหลังจากวิกฤตการณ์ทางการเมือง หรือหลังการลงจากอำนาจของรัฐบาลที่มาจากการรัฐประหาร
สำหรับผลการเลือกตั้งท้องถิ่นที่มีชัยชนะอย่างถล่มทลาย ที่ได้รับความสนใจอย่างเป็นวงกว้างมีดังนี้
ฮาชิกามิ

ฮาชิกามิ  เป็นเมืองในจังหวัดอาโอโมริ ประเทศญี่ปุ่น ข้อมูลเมื่อ ค.ศ. 2020 (2020)[ [update]] เมืองนี้มีประชากรประมาณ 13,494 คนใน 5,950 ครัวเรือน และมีความหนาแน่นประชากรที่ 140 คนต่อตารางกิโลเมตร เมืองนี้มีพื้นที่ทั้งหมด 
ประชากร.
จากข้อมูลสำมะโนญี่ปุ่น ประชากรที่ฮาชิกามิเพิ่มขึ้นถึงประมาณ ค.ศ. 2000 หลังจากนั้นจึงเริ่มลดลง
วิลเลียม ฟิชต์เนอร์

วิลเลียม เอ็ดเวิร์ด ฟิชต์เนอร์ (เกิดวันที่ 27 พฤศจิกายน ค.ศ. 1956) เป็นนักแสดงชาวอเมริกัน ผู้มีผลงานการแสดงอย่างมากมายทั้งทางภาพยนตร์และละครโทรทัศน์ รวมถึงการพากย์เสียงตัวละครในวิดีโอเกมต่าง ๆ โดยเขาเป็นที่รู้จักในแวดวงโทรทัศน์จากการแสดงบทเจ้าหน้าที่เอฟบีไอ "อเล็กซานเดอร์ มาโฮน" ในละครชุดเรื่อง "แผนลับแหกคุกนรก" ซีซัน 2–4 (ค.ศ. 2006–2009), บทเจ้าหน้าที่ตำรวจ "คาร์ลตัน ฮิกแมน" ใน "ครอสซิง ไลนส์ ทีมพิฆาตวินาศกรรมข้ามพรมแดน" ซีซัน 1–2 (ค.ศ. 2013–2014) นอกจากนี้เขายังร่วมแสดงบทบาทสมทบในภาพยนตร์ที่ประสบความสำเร็จหลายเรื่องเช่น "ฮีท คนระห่ำคน" (1995), "อุบัติการสัมผัสห้วงอวกาศ" (1997), "อาร์มาเก็ดดอน วันโลกาวินาศ" (1998), "โก ลุย..ลุยซะให้สะใจ" (1999), "เดอะ เพอร์เฟ็กต์ สตอร์ม มหาพายุคลั่งสะท้านโลก" (2000), "แบล็ค ฮอว์ก ดาว์น ยุทธการฝ่ารหัสทมิฬ" (2001), "คน...ผวา" (2004), "คู่สเก็ต...ลีลาสะเด็ดโลก" (2007), "ซิ่งโคตรเทพล้างบัญชีชั่ว" (2011), "เต่านินจา" (2014), "ปฏิบัติการตามหา สตีฟ แมคควีน" (2019)
โกโนเฮะ

โกโนเฮะ  เป็นเมืองในจังหวัดอาโอโมริ ประเทศญี่ปุ่น ข้อมูลเมื่อ ค.ศ. 2020 (2020)[ [update]] เมืองนี้มีประชากรประมาณ 16,880 คนใน 7,006 ครัวเรือน และมีความหนาแน่นทางประชากรที่ 95 คนต่อตารางกิโลเมตร เมืองนี้มีพื้นที่รวม 
ประชากร.
จากข้อมูลสำมะโนญี่ปุ่น ประชากรในโกโนเฮะลดลงมาตลอด 70 ปี
สโมสรวอลเลย์บอลชายนครราชสีมา ในฤดูกาล 2020–21

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2563 – พ.ศ. 2564
การแข่งขันไทยแลนด์ลีก 2020-21.
เลกแรก.
ผลการแข่งขัน.
 สัปดาห์ที่ 1 
 สัปดาห์ที่ 2 
 สัปดาห์ที่ 3 
 สัปดาห์ที่ 4 
 สัปดาห์ที่ 5 
 สัปดาห์ที่ 6 
เลกสอง.
ผลการแข่งขัน.
 สัปดาห์ที่ 7 
 สัปดาห์ที่ 8 
 สัปดาห์ที่ 9 
 สัปดาห์ที่ 10 
รอบสุดท้าย.
ผลการแข่งขัน.
สัปดาห์ที่ 11
สัปดาห์ที่ 12
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
วัดหนองหัวแรต

วัดหนองหัวแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมทอง อำเภอหนองบุญมาก จังหวัดนครราชสีมา ปัจจุบันมีพระครูวิมลสารวิสุทธิ์ (แก่น อนคฺโน) ดำรงตำแหน่่งเจ้าอาวาส
วัดหนองหัวแรตตั้งวัดเมื่อ พ.ศ. 2425 ไม่ปรากฏหลักฐานใครเป็นผู้ ได้รับพระราชทานวิสุงคามสีมาเมื่อ พ.ศ. 2522 เริ่มแรกอุโบสถเป็นไม้มีกุฏิสงฆ์มุงด้วยหญ้าคา พอสร้างเสร็จ หลวงพ่อเสือในขณะนั้น ได้นำศรัทธาเจ้าขุนเมือง เจ้าเมืองนำพระพุทธรูป "หลวงพ่อประยูรวงศ์" มาประดิษฐานในอุโบสถ 
วัดมีปูชนีย์สถานที่สำคัญ คือ สถูปบูรพาจารย์ เป็นสถานที่เก็บอัฐิของบูรพาจารย์วัดหนองหัวแรต ตั้งแต่ได้มีการสร้างวัดหนองหัวแรตขึ้น โดยสร้างขึ้นระหว่าง พ.ศ. 2528–2530 มีลักษณะเป็นเจดีย์แบบโถคว่ำสีทองบนฐานห้องสี่เหลี่ยมพื้นผ้า ขนาดสูง 19 เมตร ฐานกว้างเป็นสี่เหลี่ยมพื้นผ้า 9 เมตร มีประตูทางเข้าทั้งสี่ด้าน ภายในเก็บอัฐิหลวงปู่มาก หลวงปู่เกษม หลวงปู่ปลั่ง หลวงพ่อเจริญ ภายในจะมีพระพุทธบาทจำลอง พร้อมด้วยการจัดแสดงเครื่องอัฐบริขารของบูรพาจารย์
สโมสรวอลเลย์บอลชายนครราชสีมา ในฤดูกาล 2020

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2563
การแข่งขันไทยแลนด์ลีก 2020.
เลกแรก.
ผลการแข่งขัน.
 สัปดาห์ที่ 1 
 สัปดาห์ที่ 2 
 สัปดาห์ที่ 3 
 สัปดาห์ที่ 4 
 สัปดาห์ที่ 5 
เลกสอง.
ผลการแข่งขัน.
 สัปดาห์ที่ 6 
 สัปดาห์ที่ 7 
 สัปดาห์ที่ 8 
 สัปดาห์ที่ 9 
รอบสุดท้าย.
ผลการแข่งขัน.
 สัปดาห์ที่ 10 
 สัปดาห์ที่ 11 
สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
เพชร ดาราฉาย

เพชร ดาราฉาย หรือชื่อจริงว่า รอซีดี ดาราฉาย เป็นนักแสดงตลกชาวไทย
ประวัติ.
เพชร ดาราฉาย มีชื่อจริงว่า รอซีดี ดาราฉาย มีบิดาชื่อประดิษฐ์ (หรือ อาซีส ดาราฉาย) และมารดาชื่อแม๊ะ เกิดเมื่อปี พ.ศ. 2481 ที่ย่านอ่อนนุช ละแวกหัวป่า จังหวัดพระนคร ("กรุงเทพมหานคร") เกิดในครอบครัวมุสลิม บิดาของเขามีพี่น้องถึงแปดคน แต่บิดาของเขาเป็นคนเดียวที่ไม่มีบ้านเป็นของตัวเองต้องอาศัยบ้านของพี่น้องและเพื่อนอยู่ แต่เพราะความที่บิดาเป็นคนสนุกสนานทำให้ไปอยู่บ้านเพื่อนได้ทุกคน มารดาของเขาได้เสียชีวิตไปขณะที่เขาอายุได้ห้าปีขณะกำลังคลอดบุตร แม้น้องชายมีชีวิตรอดแต่มารดาได้เสียชีวิตไปจึงไม่ได้รับความอบอุ่น
ในวัยเด็กฐานะยากจนมาก ด้วยความที่บิดาเป็นชาวนาและมีอาชีพซื้อขายควายทำให้บิดาไม่มีเวลาเลี้ยงดู เพราะต้องไปซื้อควายตามต่างจังหวัด ตัวเขาเองนั้นก็ต้องอาศัยตามบ้านเพื่อนบิดา โดยไม่ได้มีโอกาสเรียนหนังสือเลย ทำงานทำนาโดยไม่มีเงิน โดยหนึ่งปีได้โสร่งผืน เสื้อผืน หมวกใบเพราะถือว่าเป็นค่าตอบแทนที่ให้กินและให้อยู่ ภายหลังได้ออกมาทำงานเป็นกระเป๋าเรือเมล์และขัดรองเท้าก่อนจะมาทำงานขุดท่อคลองประปาได้ค่าแรงวันละ 4.50 บาทแต่มีปัญหาเพราะโดนหัวหน้าโก่งค่าตัวจนเคยทิ่มหัวหน้าด้วยพลั่วจนต้องขึ้นโรงพักทำให้ถูกไล่ออก ทำให้มาทำอาชีพช่างตัดผมโดยที่ตนไม่มีความรู้พื้นฐานเรื่องตัดผมเลยแต่เพราะความที่ตนเป็นคนใจกล้าด้วยการไปขอตัดผมตามบ้านและเคยได้ตัดผมประจำร้านแต่ถูกไล่ออกเพราะไปตัดผมลูกค้าแหว่ง
ด้วยความที่ตัวเองเป็นคนชอบร้องเพลงเลยได้ไปทำงานวงดนตรีคาลิปโซ่ได้เป็นนักร้องประจำวงและทำงานแบกของซึ่งตนไม่ชอบงานแบกของ จึงเข้าสู่วงการตลกด้วยการอยู่กับวงดนตรี ศรีสละ ทองธารา / ไวพจน์ เพชรสุพรรณ โดยมาดังสุดกับวงเพลิน พรหมแดนโดยเป็นตลกตามวงและอยู่มาถึง 16 ปีก่อนจะไปเข้าสู่ตลกคาเฟ่
โดยช่วงแรกเคยอยู่คณะ เด๋อดู๋ดี๋ (เด่น ดอกประดู่ เด๋อ ดอกสะเดา ดี๋ ดอกมะดัน) และต่อมาอยู่คณะสี่ดอกจิก และคณะเทพ โพธิ์งาม (เทพเพชรธงจิ๋ม) และได้ย้ายมาอยู่กับ จุ๋มจิ๋ม เข็มเล็ก คณะซูเปอร์โจ๊ก จนมีชื่อเสียงโด่งดังในขณะนั้น 
เพชรได้ขึ้นชื้อว่าเป็นตลกไทยคนแรก ๆ ที่นับถือศาสนาอิสลามและเป็นคนเคร่งครัดมาก ซึ่งถือว่าเป็นผู้ที่เปิดทางให้คนที่เป็นมุสลิมมากมาย ได้ก้าวเข้ามาโลดแล่นในวงการตลกของเมืองไทย
ชีวิตส่วนตัว.
เพชรได้สมรสกับ สินีนาฎ ดาราฉาย มีบุตรด้วยกันสองคน เป็นลูกชายและลูกสาว ชื่อ ธวัชชัย และ แคทรียา
บั้นปลายชีวิต.
เพชรในวัยชรา ได้ออกจากวงการตลก เข้าสู่วงการศาสนา ด้วยการออกงานอีเวนต์ คู่กับ อนัส ดาราฉาย บ้าง เพื่อเล่าประสบการณ์ชีวิตให้คนรุ่นหลัง เตือนคนรุ่นหลังในการใช้ชีวิต และการเข้าสู่อิสลาม 
ในช่วงเดือนพฤศจิกายน 2560 ลูกสาวของเพชร ดาราฉาย ได้ออกมาพูดว่าบิดานั้นป่วยเป็นมะเร็งลำไส้ระยะสุดท้าย เนื่องจากเชื้อมะเร็งได้ลุกลามมายังตับ แพร่กระจายไปทั่วท้อง และไม่สามารถช่วยเหลือตัวเองได้ ญาติตัดสินใจให้กลับมารักษาตัวต่อที่บ้าน
เพชรเสียชีวิตในวันที่ 2 ธันวาคม 2560 ในวัย 79 ปี ที่บ้านพักย่านอ่อนนุช โดยครอบครัวจัดพิธีกรรมทางศาสนาที่มัสนิดนูรุ้ลอิบาดะห์ ก่อนจะมีพิธีฝังศพในวันที่ 3 ธันวาคม โดยในงานมีศิลปินตลกหลายคนมาแสดงความไว้อาลัยอีกด้วย
สมาชิกในคณะ.
ชาลี ดาราฉาย (ชาลี ดอกกระโดน) (ปัจจุบันเสียชีวิตแล้ว)
นก เชิญยิ้ม
ผู้ใหญ่คำเกิ่ง
ต้อย ดาราฉาย (ชูแว๊บ สกอร์เปี่ยน) (ปัจจุบันเสียชีวิตแล้ว)
ศักดิ์ ดาราฉาย (โป๊งเหน่ง เชิญยิ้ม) (ปัจจุบันเสียชวิตแล้ว)
บ๊อบ สกอร์เปี่ยน
ยาว อยุธยา
การเลือกตั้งประธานาธิบดีเกาหลีใต้ ค.ศ. 2022

การเลือกตั้งประธานาธิบดีเกาหลีใต้ ค.ศ. 2022 ถูกจัดขึ้นเมื่อวันพุธที่ 9 มีนาคม ค.ศ. 2022 ภายใต้รัฐธรรมนูญแห่งสาธารณรัฐเกาหลี ประธานาธิบดีมีวาระการดำรงตำแหน่งเพียงห้าปี ซึ่งหมายความว่าประธานาธิบดีคนปัจจุบันมุน แจ-อินไม่มีสิทธิ์ลงสมัครรับเลือกตั้งเป็นวาระที่สอง ผู้สมัครจากพรรคพลังประชาชน ซึ่งเป็นพรรคฝ่ายค้านนำโดยยุน ซ็อก-ย็อลชนะแบบเฉียดฉิว ผู้ท้าชิงของเขาคืออี แจ-มย็องจากพรรคประชาธิปไตยแห่งเกาหลี ซึ่งเป็นพรรครัฐบาลที่ได้พ่ายแพ้ในการเลือกตั้งครั้งนี้
ประวัติ.
หลังจากเรื่องอื้อฉาวทางการเมืองในปี ค.ศ. 2016 ประธานาธิบดีพัก กึน-ฮเยลูกสาวของอดีตประธานาธิบดีพัก จ็อง-ฮีได้ถูกถอดถอนออกจากตำแหน่งและได้มีการเลือกตั้งใหม่ในปี ค.ศ. 2017 ทำให้มุน แจ-อิน จากพรรคประชาธิปไตยแห่งเกาหลี เอาชนะฮง จุน-พโย จากพรรคเสรีนิยมเกาหลี และ อัน ช็อล-ซู จากพรรคประชาชน แบบขาดลอย ในการเลือกตั้งเดือนพฤษภาคม ค.ศ. 2017 ทำให้พรรคประชาธิปไตยแห่งเกาหลีกลับสู่อำนาจในรอบ 9 ปี หลังจากดำรงตำแหน่งได้ 3 ปี ตำแหน่งของมุนก็มั่นคงขึ้นจากชัยชนะของพรรคในการเลือกตั้งสมาชิกสภานิติบัญญัติปี ค.ศ. 2020 ซึ่งทำให้พรรคประชาธิปไตยแห่งเกาหลีได้รับเสียงข้างมากทั้งสิ้น 180 ที่นั่งจากทั้งหมด 300 ที่นั่งในสมัชชาแห่งชาติ
ในการเลือกตั้งสภานิติบัญญัติปี ค.ศ. 2020 ผู้มีสิทธิเลือกตั้งรุ่นใหม่ในกรุงโซลซึ่งเคยเลือกพรรคประชาธิปไตยแห่งเกาหลี ได้หันมาโหวตให้พรรคอนุรักษ์นิยมอย่างพรรคพลังประชาชนแทน คิดเป็นร้อยละ 55.3 ต่อ 34.1 ในกลุ่มผู้มีสิทธิเลือกตั้งช่วงอายุ 20 ปี และ56.7% ต่อ 38.7% ในกลุ่มผู้มีสิทธิเลือกตั้งในช่วงอายุ 30 ปี พรรคพลังประชาชนเลือกอี จุน-ซ็อก วัย 36 ปี เป็นหัวหน้าพรรคคนใหม่ในเดือนมิถุนายน ปี ค.ศ. 2021 การรณรงค์หาเสียงของ อี มุ่งเน้นไปที่คนหนุ่มสาวและประชาชนส่วนใหญ่ที่มีสิทธิ์เลือกตั้ง ซึ่งถูกมองว่าเป็นการเปลี่ยนแปลงแบบรุ่นต่อรุ่นในการเมืองเกาหลีใต้ อี ไม่เคยเป็นข้าราชการ หรือ นักการเมืองมาก่อน ซึ่งก็ตรงกับหลายฝ่ายที่เลือกผู้สมัครรับเลือกตั้งประธานาธิบดีที่ขาดประสบการณ์ด้านกฎหมายหรือการบริหารในทำนองเดียวกัน ผู้แสดงความเห็นตั้งข้อสังเกตว่าสิ่งนี้สะท้อนให้เห็นความไม่ไว้วางใจของสาธารณชนที่เพิ่มขึ้น
วัดคีรีวงศ์ (จังหวัดนครสวรรค์)

วัดคีรีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำโพ อำเภอเมืองนครสวรรค์ จังหวัดนครสวรรค์ มีพื้นที่ของวัดทั้งบนเขาและที่ราบ ประมาณ 280 ไร่ และยังเป็นที่ตั้งศูนย์เผยแผ่พระพุทธศาสนาจังหวัดนครสวรรค์ ในความอุปถัมภ์ของกรมการศาสนา และเป็นที่ตั้งอุทยานการศึกษา ศูนย์พัฒนาจิตเฉลิมพระเกียรติ รวมทั้งเป็นสำนัก ปฏิบัติธรรมประจำจังหวัดแห่งที่ 1
วัดคีรีวงศ์สร้างในสมัยปลายกรุงสุโขทัย เดิมเป็นวัดร้างกลางป่าเขา ต่อมาเมื่อ พ.ศ. 2504 มีพระธุดงค์แสวงบุญมาพบ ภายหลังยังได้พบวัตถุโบราณ เช่น อิฐเก่า ใบเสมาเก่า พระพุทธรูปเก่าและฐานอุโบสถเก่า เป็นต้น จึงได้ชักชวนประชาชนสร้างกุฏิเล็ก ๆ ที่เชิงเขา 4–5 หลัง เมื่อ พ.ศ. 2507 กรมการศาสนาได้จัดส่งเจ้าหน้าที่ขึ้นมาสำรวจรังวัดจากหลักฐานวัตถุโบราณ ได้สำรวจรังวัดและทำแผนที่ไว้ได้พื้นที่วัดทั้งบนเขาและที่ราบ พ.ศ. 2508 คณะกรรมการผู้ริเริ่มสร้างวัดคีรีวงศ์ ซึ่งมีนายเปงซ้ง แซ่ตั้ง เป็นหัวหน้าได้ ไปขอพระสงฆ์จากเจ้าคณะ อำเภอเมืองฯ ที่วัดนครสวรรค์ เพื่อมาสร้างวัดคีรีวงศ์ คณะสงฆ์ได้ส่งพระมหาบุญรอด ปญฺญาวโร ให้มาสร้างวัดคีรีวงศ์ ตั้งเป็นวัดเมื่อวันที่ 8 มิถุนายน พ.ศ. 2519 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2520 
อาคารและเสนาสนะที่สำคัญ ได้แก่ อุโบสถ สมเด็จพระพุทธโคดมจำลอง ศาลาพุทธานุภาพ วิหารหลวงพ่อโต และพระจุฬามณีเจดีย์ ซึ่งสร้างในสมัยศตวรรษที่ 19 เป็นองค์เจดีย์ขนาดใหญ่ตั้งอยู่บนยอดเขาด้านในเจดีย์ มีทั้งหมดสี่ชั้น
สโมสรวอลเลย์บอลชายนครราชสีมา ในฤดูกาล 2018–19

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2561–62
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2561–62
สโมสรวอลเลย์บอลชายนครราชสีมาได้เข้าร่วมการแข่งขันในรายการ ไทยแลนด์ลีก ฤดูกาล 2561–62 ซึ่งเป็นลีกสูงสุดของวอลเลย์บอลชายในประเทศไทย โดยในฤดูกาลนี้ ทีมมีการเสริมทัพทั้งนักกีฬาชาวไทยและนักกีฬาต่างชาติ เพื่อเพิ่มศักยภาพในการแข่งขัน
ทีมสามารถทำผลงานได้อย่างน่าพอใจตลอดฤดูกาล โดยสามารถคว้าอันดับต้น ๆ ของตารางคะแนนในรอบแบ่งกลุ่ม และผ่านเข้าสู่รอบรองชนะเลิศได้สำเร็จ ด้วยฟอร์มการเล่นที่โดดเด่นของผู้เล่นตัวหลัก อาทิ [ใส่ชื่อผู้เล่นเด่น เช่น กฤษฎา สมคะเน, หรือชื่อชาวต่างชาติที่เซ็นสัญญาร่วมทีมในฤดูกาลนั้น] ร่วมกับแทคติกการคุมทีมของหัวหน้าผู้ฝึกสอน [ใส่ชื่อโค้ช หากมีข้อมูล]
ในการแข่งขันรอบรองชนะเลิศและรอบชิงชนะเลิศ ทีมต้องเผชิญหน้ากับทีมคู่แข่งสำคัญอย่าง แอร์ฟอร์ซ และ ราชมงคลล้านนา ซึ่งเป็นทีมที่มีประสบการณ์สูงและมีผู้เล่นทีมชาติหลายคนร่วมทีม อย่างไรก็ตาม ทีมนครราชสีมาได้แสดงให้เห็นถึงความแข็งแกร่ง ความมีวินัย และความสามัคคีของนักกีฬา ทำให้สามารถคว้าชัยชนะได้ในหลายแมตช์สำคัญ และจบฤดูกาลด้วย [ระบุผลงาน เช่น รองแชมป์ / แชมป์ / อันดับ 3 แล้วแต่ข้อมูลจริง]
ความสำเร็จในฤดูกาล 2561–62 ยังส่งผลให้ทีมได้รับการยอมรับในวงกว้าง และสร้างแรงบันดาลใจให้เยาวชนในภาคตะวันออกเฉียงเหนือหันมาสนใจกีฬาวอลเลย์บอลมากยิ่งขึ้น
การแข่งขันไทยแลนด์ลีก 2018–19.
เลกแรก.
ผลการแข่งขัน.
 สัปดาห์ที่ 1 
 สัปดาห์ที่ 2 
 สัปดาห์ที่ 3 
 สัปดาห์ที่ 4 
 สัปดาห์ที่ 5 
 สัปดาห์ที่ 6 
 สัปดาห์ที่ 7 
เลกสอง.
ผลการแข่งขัน.
 สัปดาห์ที่ 8 
 สัปดาห์ที่ 9 
 สัปดาห์ที่ 10 
 สัปดาห์ที่ 11 
 สัปดาห์ที่ 12 
 สัปดาห์ที่ 13 
 สัปดาห์ที่ 14 
รอบสุดท้าย.
 รอบรองชนะเลิศ 
 รอบชิงอันดับที่ 3 
ผลการแข่งขันประจำฤดูกาล.
รางวัลบุคคล.
<templatestyles src="Col-begin/styles.css"/>
คาตางามิ

คาตางามิ (; โรมาจิ: "Katagami-shi") เป็นนครในจังหวัดอากิตะ ประเทศญี่ปุ่น มีประชากรประมาณ 32,858 คน 13,897 ครัวเรือน ข้อมูลเมื่อ ค.ศ. 2019 (2019)[ [update]] มีความหนาแน่นของประชากร 330 คนต่อตารางกิโลเมตร มีพื้นที่ทั้งหมด .
ภูมิศาสตร์.
คาตางามิตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะโดยมีทะเลญี่ปุ่นตั้งอยู่ทางตะวันตกเฉียงใต้ และทางทิศตะวันตกเฉียงเหนือติดกับทะเลสาบฮาจิโรงาตะ 
คาตางามิเป็นนครที่มีพื้นที่ที่เล็กที่สุดในจังหวัดอากิตะ
ประชากร.
ประชากรของคาตางามิค่อนข้างคงที่ในช่วง 60 ปีที่ผ่านมา ตามข้อมูลสำมะโนประชากรของญี่ปุ่น, 
ภูมิอากาศ.
คาตางามิมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในคาตางามิคือ 11.2 องศาเซลเซียส ปริมาณน้ำฝนรายปีเฉลี่ยอยู่ที่ 1631 มิลลิเมตร ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 24.9 องศาเซลเซียส และต่ำสุดในเดือนมกราคมที่ประมาณ -0.8 องศาเซลเซียส
ฮอนด้า อินทีกรา

ฮอนด้า อินทีกรา ( ทำการตลาดในอเมริกาเหนือในชื่อ แอคิวรา อินทีกรา  เป็นรถยนต์ที่ถูกผลิตโดยบริษัทสัญชาติญี่ปุ่น ฮอนด้า ตั้งแต่ พ.ศ. 2532 จนถึง 2549 และกลับมาผลิตอีกครั้งใน พ.ศ. 2564 โดยทำตลาดต่อจากฮอนด้า ควินต์ในรูปแบบที่หรูหราและสปอร์ตกว่า ซึ่งมีพื้นฐานมาจากฮอนด้า ซีวิค อินทีกราเป็นหนึ่งในรุ่นแรกของแอคิวราที่เปิดตัวในสหรัฐเมื่อ พ.ศ. 2529 พร้อมกับแอคิวรา เลเจนด์ อินทีกรานั้นได้รับการยกย่องเป็นอย่างสูงทั้งในด้านการควบคุมและประสิทธิภาพ โดยอินทีกรา ไทป์ อาร์ รหัส DC2 รุ่นปี 1995–2001 ได้รับการยอมรับอย่างกว้างขวางว่าเป็นหนึ่งในรถยนต์ขับเคลื่อนล้อหน้าที่ดีที่สุดตลอดกาล
นิตยสาร"คาร์แอนด์ไดรฟ์เวอร์"ได้ให้อินทีกราติดอันดับรถสิบอันดับที่ดีที่สุดถึงหกครั้ง ในปี พ.ศ. 2530 2531 และ 2537 ตลอดจนปี 2540 โดยรุ่นจีเอส-อาร์ติดอันดับใน พ.ศ. 2537 และ 2538 และกลับมาติดสิบอันดับที่ดีที่สุดอีกครั้งภายใต้ชื่อแอคิวรา อาร์เอสเอ็กซ์ ใน พ.ศ. 2545 และ 2546
สำหรับชื่ออินทีกราได้ถูกนำมาใช้อีกครั้งใน พ.ศ. 2564 หลังจากหายไปเป็นเวลา 16 ปี
สโมสรวอลเลย์บอลชายนครราชสีมา ในฤดูกาล 2017–18

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2560–61
การแข่งขันไทยแลนด์ลีก 2017–18.
เลกแรก.
ผลการแข่งขัน.
 สัปดาห์ที่ 1 
 สัปดาห์ที่ 2 
 สัปดาห์ที่ 3 
 สัปดาห์ที่ 4 
 สัปดาห์ที่ 5 
 สัปดาห์ที่ 6 
 สัปดาห์ที่ 7 
เลกสอง.
ผลการแข่งขัน.
 สัปดาห์ที่ 8 
 สัปดาห์ที่ 9 
 สัปดาห์ที่ 10 
 สัปดาห์ที่ 11 
 สัปดาห์ที่ 12 
 สัปดาห์ที่ 13 
 สัปดาห์ที่ 14
นัดบอดวุ่น ลุ้นรักท่านประธาน

นัดบอดวุ่น ลุ้นรักท่านประธาน (เกาหลี: ; ฮันจา: ; อาร์อาร์: "Sanae Matseon"; แปล "The Office Blind Date") เป็นละครโทรทัศน์เกาหลี ที่สร้างจากเว็บตูนในชื่อเรื่องเดียวกันโดยแฮฮวา นำแสดงโดยอัน ฮโยซอบ, คิม เซจอง, คิม มิน-กยู และซ็อล อิน-อา ออกอากาศทางช่องเอสบีเอสทีวี วันที่ 28 กุมภาพันธ์ 2022 ออกอากาศทุกวันจันทร์และวันอังคาร เวลา 22:00 น. (ตามเวลาท้องถิ่น) นอกจากนี้ยังสามารถรับชมผ่านการสตรีมได้ในเน็ตฟลิกซ์ในบางภูมิภาค
เรื่องย่อ.
ชิน ฮา-รี (คิม เซ-จ็อง) ไปนัดบอดแทนเพื่อนของเธอจิน ยอง-ซอ (ซ็อล อิน-อา) ที่ถูกจัดโดยพ่อของจิน ยอง-ซอ ซึ่งจิน ยอง-ซอไม่ต้องการเช่นนั้น จึงขอให้ชิน ฮา-รี ไปนัดบอดแทนเธอโดยใช้ชื่อจิน ยอง-ซอ โดยคาดหวังว่าจะให้คู่นัดบอดนั้นปฏิเสธ แต่เมื่อไปตามนัดกลับพบว่าคู่นัดบอดคือ คัง แท-มู (อัน ฮโย-ซ็อบ) ซีอีโอของบริษัทจีโอฟู้ดที่ชิน ฮา-รี นั้นทำงานอยู่ ภายหลังคัง แท-มู ตัดสินใจจะแต่งงานกับคู่นัดบอดของเขาโดยไม่รู้ว่าเธอคือจิน ยอง-ซอตัวปลอม อย่างไรก็ตาม ตัวตนปลอมนั้นถูกเปิดเผยในเวลาต่อมา หลังจากที่จิน ยอง-ซอ ก็ได้บังเอิญพบกับ ชา ซอง-ฮัน (คิม มิน-กยู) เลขาคนสนิทของคัง แท-มู หลังจากที่ตัวตนปลอมถูกเปิดเผย คัง แท-มู ได้ขอให้จิน ยอง-ซอ โทรหาชิน ฮา-รี เพื่อไปพบเขาทันที และถามชื่อจริงของเธอกับเธอ ชิน ฮา-รี ไม่ต้องการให้เจ้านายของเธอรู้ว่าเธอคือชิน ฮา-รี พนักงานของบริษัทเขา จึงเกิดตัวตนปลอมที่เรียกว่าชิน กึม-ฮุย ซึ่งเธอใช้ในระหว่างการออกเดทปลอมและเมื่อพบกับปู่ของคัง แท-มู
 นักธุรกิจแชโบลสุดหล่อ และซีอีโอคนใหม่ของบริษัทที่ชิน ฮา-รี ทำงานอยู่ หลังจากจบการศึกษาจากมหาวิทยาลัยฮาร์วาร์ด เขาได้ร่วมงานกับ GO Food บริษัทปู่ของเขา ซึ่งทำงานที่สาขาในต่างประเทศ และเพิ่งกลับมาที่เกาหลีเมื่อไม่นานนี้
 นักวิจัยจากทีมพัฒนาอาหารของ GO Food ทีม 1 เธอปลอมตัวเป็นจิน ยอง-ซอ เพื่อนสนิทของเธอ และไปนัดบอดกับคัง แท-มู
 เลขาของคัง แท-มู เขาเติบโตขึ้นมาในสถานเลี้ยงเด็กกำพร้าที่ได้รับการสนับสนุนจาก GO Food Group ด้วยการสนับสนุนจากประธานคัง ดา-กู เขาเติบโตพร้อมกับคัง แท-มู เขาตกหลุมรักจิน ยอง-ซอ ลูกสาวของเจ้าของบริษัท Marine Group
 หัวหน้าทีมการตลาดของ Marine Beauty และลูกสาวคนเดียวของประธาน Marine Group เพื่อนสนิทของชิน ฮา-รี ที่ขอให้ชิน ฮา-รี ปลอมตัวเป็นเธอในการนัดบอดกับคัง แท-มู ซึ่งจิน ยอง-ซอ ไม่ต้องการการแต่งงานคลุมถุงชน และเธอรอคอยความรักแท้ ซึ่งต่อมาเธอได้ตกหลุมรักชา ซอง-ฮัน
 คุณปู่ของคัง แท-มู ผู้ก่อตั้งกลุ่มกึมฮวา (บริษัทแม่ของ GO Food)
 น้องชายของชิน ฮา-รีที่แอบชอบจิน ยอง-ซอ
 พ่อของฮารีและฮามิน
 แม่ของฮารีและฮามิน
 เชฟ และเพื่อนชิน ฮา-รี ในมหาวิทยาลัยและความรักที่ไม่สมหวังของเธอเป็นเวลาเจ็ดปี
 เพื่อนของชิน ฮา-รี และสไตลิสต์อาหาร
 ผู้จัดการทีมพัฒนาอาหาร ทีม 1
 รองผู้จัดการฝ่ายพัฒนาอาหาร ทีม 1
 พนักงานทีมพัฒนาอาหาร ทีม 1
 ผู้อำนวยการ Marine Group และลูกพี่ลูกน้องของจิน ยอง-ซอ
 เพื่อนบ้านของจิน ยอง-ซอ ซึ่งเป็นนักออกแบบเฟอร์นิเจอร์
สร้อยสะบันงา

สร้อยสะบันงา (อังกฤษ: A Tale Of Ylang Ylang) เป็นละครโทรทัศน์ไทยแนวพีเรียด-ดราม่า-โรแมนติก เรื่องราวของสร้อยสะบันงา ลูกกบฏที่ตั้งใจจะกอบกู้ชื่อเสียงของวงศ์ตระกูล พยายามขัดเกลาตัวเองให้โดดเด่นเทียบเท่ากับพวกผู้ดี จากความพยายามกลายเป็นความทะเยอทะยานและหยิ่งเกินกว่าจะพ่ายแพ้ แต่ยิ่งแสวงหากลับยิ่งหลุดลอย ผลิตโดย เมกเกอร์ เจ กรุ๊ป กำกับการแสดงโดย อดุลย์ ประยันโต และวศิน สมัญญากุล นำแสดงโดย ณภัทร เสียงสมบุญ, พิมพ์ชนก ลือวิเศษไพบูลย์, ปรมะ อิ่มอโนทัย, พริมา พันธุ์เจริญ และอมลรดา ไชยเดช ออกอากาศทางช่อง 3 ทุกวันจันทร์-อังคาร เวลา 20.30 - 22.30 น. เริ่มตอนแรกวันจันทร์ที่ 24 มกราคม พ.ศ. 2565
งานสร้าง.
"สร้อยสะบันงา" เป็นละครแนวพีเรียดที่เล่าเรื่องราวชีวิตของหญิงสาวชื่อสร้อยสะบันงา ลูกกบฏที่ตั้งใจจะกอบกู้ชื่อเสียงของวงศ์ตระกูล ฉากหลังเกิดขึ้นในปีพ.ศ. 2488 ยุคสมัยหลังเปลี่ยนแปลงการปกครอง-ช่วงหลังสงครามโลกครั้งที่ 2 ผู้จัดนก-จริยา ต้องการถ่ายทอดบริบทของผู้หญิงในยุคสมัยที่สังคมกำลังเข้าสู่การเปลี่ยนแปลง และอยากให้กำลังใจผู้หญิงที่ถูกเรียกว่าเป็นกระดังงาลนไฟ ผู้หญิงที่เคยผ่านการแต่งงานมาแล้ว ให้รู้สึกว่าตัวเองยังมีคุณค่า ตราบใดที่เราทำตัวเองให้มีคุณค่า และเป็นการกลับมาประกบคู่กันอีกครั้งของนาย ณภัทร และใบเฟิร์น พิมพ์ชนก หลังจากที่เคยร่วมงานกันมาแล้วในภาพยนตร์เรื่อง"Friend Zone ระวัง..สิ้นสุดทางเพื่อน" ซึ่งเป็นการร่วมงานกับทางช่อง 3 ครั้งแรกของใบเฟิร์น-พิมพ์ชนก"
เวอร์จินโร้ด เพชฌฆาตสาวบนเส้นทางพิสุทธิ์

เวอร์จินโร้ด เพชฌฆาตสาวบนเส้นทางพิสุทธิ์  เป็นซีรีส์ไลต์โนเวลญี่ปุ่นแนวยูริ เขียนโดยมาโตะ ซาโต และวาดภาพประกอบโดยนิริตสึ ตีพิมพ์เป็นหนังสือสือในเครือ GA Bunko โดยสำนักพิมพ์ SB Creative ตั้งแต่เดือนกรฏาคม พ.ศ. 2562 ปัจจุบันวางจำหน่ายถึงเล่มที่ 6 ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นมังงะ วาดภาพโดยเรียว มิตสึยะ ตีพิมพ์ในนิตยสาร "Young Gangan" นิตยสารมังงะแนว"เซเน็ง"ของบริษัทสแควร์เอนิกซ์ตั้งแต่เดือนมิถุนายน พ.ศ. 2563 ปัจจุบันรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 2 ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2565 
ให้เสียงโดย: อิโอริ ซาเอกิ
ให้เสียงโดย: โมเอะ คาฮาระ
ให้เสียงโดย: ฮิซาโกะ คาเนโมโตะ
ให้เสียงโดย: M.A.O
ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม

ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม (; โรมาจิ: "Otomegē Sekai wa Mobu ni Kibishii Sekai Desu") เป็นซีรีส์ไลต์โนเวลญี่ปุ่น เขียนโดยโยมุ มิชิมะ และวาดภาพประกอบโดยมนตะ เดิมเผยแพร่ออนไลน์โดยผู้เขียนทางเว็บไซต์นิยายออนไลน์เขียนโดยผู้ใช้ โชเซ็ตสึกะ นิ นาโรระหว่างวันที่ 1 ตุลาคม พ.ศ. 2560 ถึง 15 ตุลาคม พ.ศ. 2562 ประกอบด้วย 7 ภาค 176 ตอน ภายหลังได้รับการตีพิมพ์เป็นหนังสือไลต์โนเวลในเครือ GC Novels โดยสำนักพิมพ์ Micro Magazine เมื่อวันที่ 30 พฤษภาคม พ.ศ. 2561 ได้รับการดัดแปลงเป็นมังงะ วาดภาพโดยจุน ชิโอซาโตะ เริ่มเผยแพร่ในวันที่ 5 ตุลาคม พ.ศ. 2561 และตีพิมพ์เป็นหนังสือการ์ตูนในเครือ Dragon Comics Age โดยสำนักพิมพ์ฟูจิมิโชโบะ ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ ENGI เริ่มออกอากาศในเดือนเมษายน พ.ศ. 2565
ไทยลีก 3 ฤดูกาล 2563–64 – รอบระดับประเทศ

ไทยลีก 3 ฤดูกาล 2563–64 รอบระดับประเทศ เป็นการแข่งขันฟุตบอลไทยลีก 3 ฤดูกาล 2563–64 เพื่อคัดเลือกหา 3 สโมสรเลื่อนชั้นสู่ไทยลีก 2 ฤดูกาล 2564–65 โดยสโมสรที่ผ่านเข้ารอบนี้ประกอบด้วยสโมสรชนะเลิศจาก 6 โซนในรอบระดับภูมิภาคจำนวน 6 สโมสร สโมสรรองชนะเลิศจาก 4 โซนในรอบเดียวกันจำนวน 4 สโมสร และสโมสรที่ชนะเพลย์ออฟจากอีกสองโซนจำนวน 2 สโมสร รวมทั้งสิ้น 12 สโมสร
สโมสรที่เลื่อนชั้นสู่ไทยลีก 2 ได้แก่ลำพูน วอร์ริเออร์ (ชนะเลิศจากตอนบน) เมืองกาญจน์ ยูไนเต็ด (ชนะเลิศจากตอนล่าง) และราชประชา (ชนะเลิศเพลย์ออฟระหว่างรองชนะเลิศของตอนบนและตอนล่าง)
รอบชิงชนะเลิศและรอบชิงอันดับที่สาม.
สโมสรชนะเลิศจากแต่ละกลุ่ม (ตอนบนและตอนล่าง) จะพบกันในรอบชิงชนะเลิศและได้เลื่อนชั้นสู่ไทยลีก 2 โดยอัตโนมัติ ในขณะที่รองชนะเลิศจากแต่ละกลุ่มจะพบกันในรอบชิงอันดับที่สาม เพื่อหาสโมสรที่สามที่จะได้เลื่อนชั้นต่อไป การแข่งขันใช้ระบบเหย้า-เยือน
รอบชิงอันดับที่สาม.
สโมสรรองชนะเลิศจากตอนบนได้แก่อุดร ยูไนเต็ดจากโซนภาคตะวันออกเฉียงเหนือ ส่วนสโมสรรองชนะเลิศจากตอนล่างได้แก่ราชประชาจากโซนภาคตะวันตก อุดร ยูไนเต็ดเป็นฝ่ายชนะไปได้ก่อนในนัดแรก 1–0 อย่างไรก็ตาม ราชประชาเอาชนะไปได้ในนัดที่สอง 2–0 และได้เลื่อนชั้นสู่ไทยลีก 2 ด้วยผลประตูรวม 2–1
"ราชประชาชนะด้วยผลประตูรวม 2–1 และได้เลื่อนชั้นสู่ไทยลีก 2 เป็นทีมที่สาม"
รอบชิงชนะเลิศ.
สโมสรชนะเลิศจากตอนบนได้แก่ลำพูน วอร์ริเออร์จากโซนภาคเหนือ และสโมสรชนะเลิศจากตอนล่างได้แก่เมืองกาญจน์ ยูไนเต็ดจากโซนภาคตะวันตก โดยในนัดแรกที่สนามกีฬาองค์การบริหารส่วนจังหวัดลำพูน (แม่กวง) ลำพูน วอร์ริเออร์เป็นฝ่ายชนะไปได้ก่อน 2–0 ในนัดต่อมาที่สนามกีฬาจังหวัดกาญจนบุรี (กลีบบัว) เมืองกาญจน์ ยูไนเต็ดทำประตูนำ 2–0 หลังจบ 90 นาทีทำให้ผลการแข่งขันเสมอกัน 2–2 ก่อนที่ในช่วงต่อเวลาพิเศษ Joao Paulo Sales de Souza ทำประตูชัยให้ลำพูน วอร์ริเออร์ได้ในนาทีที่ 101 ทำให้ลำพูน วอร์ริเออร์เป็นฝ่ายชนะด้วยผลประตูรวม 3–2
"ลำพูน วอร์ริเออร์ชนะด้วยผลประตูรวม 3–2"
ทะเลสาบฮาจิโรงาตะ

ทะเลสาบฮาจิโรงาตะ (; โรมาจิ: "Hachirō-gata") เป็นทะเลสาบในจังหวัดอากิตะ ประเทศญี่ปุ่น ชื่ออย่างเป็นทางการคือ ทะเลสาบฮาจิโร (; โรมาจิ: "Hachirō-ko") หรือเรียกอีกอย่างว่า ทะเลสาบปรับสภาพน้ำฮาจิโรงาตะ (; โรมาจิ: "Hachirō-gata chōseichi") มีความสูงต่ำกว่า 4 เมตร จากระดับน้ำทะเล จึงเป็นจุดที่มีธรรมชาติที่ต่ำที่สุดในญี่ปุ่น 
ทะเลสาบฮาจิโรงาตะเป็นทะเลสาบที่ใหญ่เป็นอันดับสองในญี่ปุ่นรองจากทะเลสาบบิวะ และได้มีการถมที่ดินครั้งใหญ่ใน ค.ศ. 1957 เพื่อเพิ่มผลิตพืชผลและก่อตั้งหมู่บ้าน ซึ่งหมู่บ้านโอกาตะก็ถูกตั้งขึ้นบนที่ดินที่ถูกถมเช่นกัน เมื่อวันที่ 1 ตุลาคม ค.ศ. 1964 ทำให้ทะเลสาบเหลือพื้นที่เพียง 48.3 ตารางกิโลเมตร (19 ตร.ไมล์) ด้วยขนาดที่เล็กลงทำให้มีขนาดใหญ่เป็นอันดับ 18 ในญี่ปุ่น 
บางคนมองว่าการถมทะเลสาบเป็นความผิดพลาดของรัฐบาลญี่ปุ่น เนื่องจากรัฐบาลญี่ปุ่นใส่ใจกับข้าวมากเกินไป และทำให้เกิดการสูญเสียต่อพื้นที่ชุ่มน้ำ
การประมงหอยชิจิมิเคยเป็นอุตสาหกรรมที่เจริญรุ่งเรือง แต่ก็ลดลงเพราะทะเลสาบกลายเป็นกร่อยน้อยลง ในฤดูหนาวผู้คนนิยมตกปลาวากาซากิ โดยการเจาะพื้นผิวที่เป็นน้ำแข็ง ทุกวันนี้การตกปลาแบสดำเป็นที่นิยมและดึงดูดนักท่องเที่ยวทั้งในจังหวัดและนอกจังหวัด การตกปลายังคงเกิดขึ้นแม้ว่าบางคนสงสัยว่าสายพันธุ์พื้นเมืองถูกคุกคามจากปลาสายพันธุ์ต่างถิ่น 
การตั้งชื่อ.
ในตํานานของทะเลสาบกล่าวว่า มีชายคนหนึ่งชื่อฮาจิโรเขาสาปเป็นมังกร และเขาเลือกที่จะอาศัยอยู่ในทะเลสาบแห่งนี้หลังจากเดินทางมาเป็นระยะเวลานาน ดังนั้นทะเลสาบจึงมีชื่อว่า "ฮาจิโรงาตะ" (งาตะในภาษาญี่ปุ่นหมายถึงทะเลสาบ) ต่อมาเขาได้รับความสนใจจากผู้หญิงคนหนึ่งซึ่งอาศัยอยู่ในทะเลสาบทาซาวะซึ่งเป็นทะเลสาบอีกแห่งในจังหวัดอากิตะ ทำให้เขาตัดสินใจที่จะย้ายไปอยู่กับเธอ หลังจากนั้นฮาจิโรงาตะก็ตื้นขึ้นเรื่อย ๆ
สควอช (กีฬา)

สควอช  เป็นเกมกีฬาชนิดหนึ่งซึ่งใช้ไม้แร็กเกตและลูกสควอช เล่นโดยผู้เล่นสองคนในสนามผนัง 4 ด้าน ลูกที่ใช้เป็นลูกยางกลวงขนาดเล็ก ผู้เล่นสลับกันตีลูกบอลด้วยไม้แร็กเกตบนพื้นผิวที่เล่นได้ของผนังทั้ง 4 ด้านของสนาม วัตถุประสงค์ของการแข่งขันคือการตีลูกบอลในลักษณะที่ไม่ให้ผู้เล่นฝ่ายตรงข้ามสามารถตีลูกกลับที่ถูกต้องได้ มีผู้คนประมาณ 20 ล้านคนที่เล่นสควอชเป็นประจำทั่วโลกในกว่า 185 ประเทศ กีฬาสควอชมีหน่วยงานกำกับดูแลคือ สหพันธ์กีฬาสควอชโลก (World Squash Federation, WSF) ที่ได้รับการยอมรับจากคณะกรรมการโอลิมปิกสากล (ไอโอซี) แต่กีฬายังไม่ได้เป็นส่วนหนึ่งของกีฬาโอลิมปิกเกมส์แม้จะมีการเสนอผลักดันหลายครั้ง และยังมีความพยายามร่วมกันสนับสนุนส่งเสริมให้เป็นกีฬาในโอลิมปิกในอนาคต สมาคมกีฬาสควอชอาชีพ (Professional Squash Association, PSA) เป็นผู้ดำเนินการจัดการแข่งขันในระดับอาชีพ กีฬาชนิดนี้ไม่ค่อยถูกเรียกว่า "สควอชแร็กเกต" แล้ว เพื่อแยกตัวออกไม่ให้สับสนกับกีฬาที่เกี่ยวข้องกับแร็กเกต (หรือเรียกว่า "ฮาร์ดแร็กเกต")
โทนส์แอนด์ไอ

โทนี วัตสัน  หรือรู้จักในชื่อ โทนส์แอนด์ไอ (Tones and I) เป็นนักร้อง นักแต่งเพลง โปรดิวเซอร์เพลง ชาวออสเตรเลีย แจ้งเกิดจากซิงเกิล "Dance Monkey" (พฤษภาคม 2019) ที่ขึ้นอันดับ 1 มากกว่า 30 ประเทศทั่วโลก รวมถึงในออสเตรเลีย เมื่อเดือนพฤศจิกายน ค.ศ. 2019 ได้ทำลายสถิติบนชาร์ตแอเรีย (ARIA Charts) โดยการเป็นซิงเกิลอันดับ 1 ยาวนานที่สุด ด้วยจำนวน 16 อาทิตย์ จากข้อมูลกลางเดือนมกราคม 2020 ซิงเกิล "Dance Monkey" อยู่ที่อันดับ 1 ในสัปดาห์สุดท้าย คือสัปดาห์ที่ 24 ทำลายสถิติของเพลง "White Christmas" ของบิง คอสบี ที่ครองอันดับ 1 นาน 22 อาทิตย์ เมื่อปี 1943 "Dance Monkey" ได้รับรางวัลแผ่นเสียงทองคำขาว 16 แผ่นจากแอเรีย โดยมียอดขายมากกว่า 1,120,000 ชุด ณ กลางปี 2021
โทนส์แอนด์ไอเป็นศิลปินที่ได้รับรางวัลมากที่สุดในงานมอบรางวัล แอเรียมิวสิกอะวอดส์ 2019 โดยได้รับ 4 รางวัล จากที่เข้าชิง 8 สาขา เธอออกอีพีชุด "The Kids Are Coming" เมื่อวันที่ 30 สิงหาคม 2019 โดยขึ้นอันดับสูงสุดที่อันดับ 3 ในออสเตรเลีย และติดในสิบอันดับแรกในหลายประเทศ เธอมีผลงานอัลบัมแรกชื่อชุด "Welcome to the Madhouse" ออกวางขายทางแบดแบตช์เมื่อวันที่ 16 กรกฎาคม 2021 เปิดตัวที่อันดับ 1 บนแอเรียอัลบัมส์ชาร์ต มีซิงเกิลเปิดตัวชื่อ "Fly Away" ขึ้นชาร์ตอันดับ 4 ในออสเตรเลียและอันดับ 11 ในสหราชอาณาจักร
อำเภอคาซูโนะ

อำเภอคาซูโนะ (; โรมาจิ: "Kazuno-gun") เป็นอำเภอในจังหวัดอากิตะ ประเทศญี่ปุ่น อำเภอคาซูโนะมีประชากรประมาณ 5,749 คน (ณ เดือนมิถุนายน 2013) มีพื้นที่ 201.95 ตารางกิโลเมตร อําเภอนี้ประกอบด้วยเมืองโคซากะเพียงเมืองเดียว ในอดีตนครคาซูโนะทั้งหมดเคยเป็นส่วนหนึ่งของอำเภอคาซูโนะ
อังเนียตา เฟ็ลต์สกูก

อังเนียตา เฟ็ลต์สกูก  เกิดเมื่อวันที่ 5 เมษายน ค.ศ. 1950 เป็นนักร้อง นักแต่งเพลง นักดนตรี และนักแสดงชาวสวีเดน เริ่มประสบความสำเร็จในสวีเดนเมื่อออกอัลบั้มชุดแรกของตัวเองเมื่อ ค.ศ. 1968 และต่อมาประสบความสำเร็จระดับนานาชาติในคริสต์ทศวรรษ 1970 จากการเป็นสมาชิกวงป็อปที่ชื่อแอ็บบา วงมียอดขายอัลบัมและซิงเกิ้ลมากกว่า 180 ล้านชุดทั่วโลก ถือเป็นหนึ่งในศิลปินที่มียอดขายมากที่สุดในประวัติศาสตร์
หลังจากแอ็บบาแยกวงอย่างไม่เป็นทางการในเดือนธันวาคม 1982 เฟ็ลต์สกูกได้ออกมาเป็นศิลปินเดี่ยวนานทศวรรษ ออกสามอัลบัมและแสดงนำในภาพยนตร์ ในยุคคริสต์ทศวรรษ 1990 เธอเงียบหายไปจากสาธารณชน และย้ายถิ่นฐาน มาอยู่ที่เอเกเรอ 
หลังจากหยุดทำเพลงมาร่วม 16 ปี จึงออกอัลบัมใหม่ที่ชื่อ "My Colouring Book" ในปี 2004 เธอกลับมาอีกครั้งในปี 2013 กับอัลบัม "A" ถือเป็นอัลบัมเดี่ยวที่ประสบความสำเร็จที่สุดของเธอบนชาร์ตในสหราชอาณาจักร ภายหลังแอ็บบาได้กลับมารวมตัวกันใหม่ เธอจึงกลับมาเป็นสมาชิกวงอีกครั้ง
นัม จี-ฮย็อน

นัม จี-ฮย็อน (เกิด 17 กันยายน 1995) เป็นนักแสดงชาวเกาหลีใต้ที่ประสบความสำเร็จ และเป็นที่ชื่นชอบสำหรับบทบาทของเธอใน "ซอนต็อก มหาราชินีสามแผ่นดิน", "คดีป่วน ชวนให้รัก", "รัก 100 วันของฉันและองค์ชาย" และ "ย้อนเวลาแก้อดีต"
การศึกษา.
เธอเข้าเรียนที่มหาวิทยาลัยโซกัง ในสาขาจิตวิทยา ในปี ค.ศ. 2014 และสำเร็จการศึกษาระดับปริญญาในปี ค.ศ. 2020
อาชีพ.
2004-2015: จุดเริ่มต้นการเป็นนักแสดงเด็ก.
นัม เริ่มต้นอาชีพนักแสดงเด็กของเธอและเป็นที่รู้จักจากบทบาทใน "ตระกูลรักหักเหลี่ยมแค้น" (2008), "ซอนต็อก มหาราชินีสามแผ่นดิน" ในบทของ องค์หญิงต็อกมาน ในวัยรุ่น (2009), "Will It Snow for Christmas?" (2009), "Angel Eyes" (2014) และ "What Happens to My Family?" (2014). เธอยังปรากฏตัวในมินิซีรีส์เรื่อง "Girl Detective, Park Hae-sol", ละครวัยรุ่นเรื่อง "To the Beautiful You" ภาพยนตร์เรื่อง "A Reason to Live" และ "Hwayi: A Monster Boy"
2016-ปัจจุบัน: ความนิยมที่เพิ่มขึ้นและบทบาทนำ.
ในปี ค.ศ. 2016 ละครเรื่องแรกของเธอในฐานะนักแสดงนำเต็มตัวคือเรื่อง ชอปปิง คิง หลุย แนวโรแมนติกคอมเมดีของเอ็มบีซีที่แสดงคู่กับ ซอ อิน-กุก ซึ่งเธอสร้างความประทับใจให้ผู้ชมอย่างมากจากการแสดงของเธอ
ในปี ค.ศ. 2017 เธอได้แสดงในซีรีส์เรื่อง คดีป่วน ชวนให้รัก ทางช่องเอสบีเอสร่วมกับ จี ชัง-อุก ซีรีส์เรื่องนี้มีส่วนแบ่งผู้ชมเพียงเล็กน้อย แต่ก็สามารถเอาชนะคู่แข่งได้ด้วยการเพิ่มผู้ชมในกลุ่มประชากรที่มีอายุ 20-49 ปี รวมถึงการสตรีมต่อเนื่องกันเป็นสัปดาห์
ในปี ค.ศ. 2018 นัมได้แสดงร่วมกับ ดี.โอ. แห่งวงเอ็กโซ ในละครรักประวัติศาสตร์เรื่อง รัก 100 วันของฉันและองค์ชาย ซีรีส์นี้ประสบความสำเร็จอย่างมาก โดยกลายเป็นละครเกาหลีที่มีเรทติ้งสูงสุดอันดับ 5 ในประวัติศาสตร์เคเบิลทีวี
ในปี ค.ศ. 2020 นัม ได้แสดงในภาพยนตร์ระทึกขวัญลึกลับแฟนตาซี ในบทนักเขียนเว็บตูนผู้ชอบความสมบูรณ์แบบ
มัสรัต ซหรา

มัสรัต ซหรา (Masrat Zahra; เกิด 8 ธันวาคม 1993) เป็นนักข่าวฟรีแลนซ์สายงานภาพถ่ายข่าว (photojournalist) จากเมืองศรีนคร ชัมมูและกัศมีร์ เธอทำงานมุ่งเน้นไปที่เรื่องราวของชุมชนและสตรี เธอได้ระยรางวัล 2020 ความกล้าหาญในสายงานภาพถ่ายสำหรับข่าว อันยา นีดริงเฮาส์ ("Anja Niedringhaus Courage" in Photojournalism) จากมูลนิธิสื่อสตรีสากล และรางวัลคนข่าวกล้าหาญและมีจริยธรรมปีเตอร์ มัคเลอร์ (Peter Mackler Award for Courageous and Ethical Journalism) ในปี 2020
ประวัติ.
มัสรัต ซหรา เกิดในย่านฮะวาล ของเมืองศรีนคร ในครอบครัวชาวมุสลิม ยิดาเป็นคนขับรถบรรทุกและมารดาเป็นแม่บ้าน เธอเข้าศึกษาต่อด้านวารสารศาสตร์ที่มหาวิทยาลัยกลางกัศมีร์ เธอมีผลงานการถ่ายภาพข่าวจากข้อพิพาทกัศมีร์ที่ถูกนำไปใช้รายงานต่อโดยสำนักข่าวจากนานาชาติ เช่น เดอะวอชิงตันโพสต์, เดอะฮิวมานิทาเรียน, ทีอาร์ทีเวิลด์, อัลจาซีรา, เดอะคาราวาน และเดอะซัน
ในวันที่ 3 สิงหาคม 2019 ก่อนการยกเลิกสถานะพิเศษของรัฐชัมมูและกัศมีร์ เธอได้รับมอบหมายให้ส่งผลงานให้กับเจอร์นัลลิสตส์อันเดอร์ฟายร์ (Journalists Under Fire) นิทรรศการที่จะจัดขึ้นในนครนิวยอร์ก โดยยูไนเต็ดโฟโต้อินดัสทรีส์ (United Photo Industries) และ เซนต์แอนส์แวร์เฮาส์ (St Ann's Warehouse) ร่วมกับคณะกรรมการปกป้องนักข่าว อย่างไรก็ตาม สองวันถัดมาในวันที่ 5 รัฐบาลทำการตัดอินเทอร์เน็ตทั่วชัมมูและกัศมีร์ ส่งผลให้เธอไม่สามารถส่งผลงานเข้าจัดแสดงได้ทันท่วงที
ในเดือนเมษายน 2020 กองบังคับการตำรวจชัมมูและกัศมีร์ขึ้นชื่อซหราในรายงานเอฟไออาร์ภายใต้รัฐบัญญัติกิจกรรมอันขัดต่อกฎหมาย (การป้องกัน) ซึ่งปกติมีไว้ใช้กับผู้ก่อการร้าย ตำรวจอ้างว่าได้รับแจ้งว่าซหราทำการอัปโหลดโพสต์ที่มีเนื้อหา "ชังชาติ" ("anti-national posts") ขึ้นบนเฟซบุ๊กโดยมีเป้าหมายเพื่อ "จงใจจะก่ออาชญากรรมโดยการปลุกปั่นเยาวชน" (criminal intention to induce the youth) ในขณะที่ความเป็นจริงเธอมีแค่อัปโหลดภาพถ่ายข่าวของเธอเท่านั้น การกระทำนี้ถูกประณามว่าเป็นการโจมตีนักข่าว โดยนักวิชาการและนักเคลื่อนไหว 450 คนลงนามประณาม
รางวัล.
ในปี 2020 ซหราได้รับรางวัลความกล้าหาญในการถ่ายภาพข่าว อันยา นีดริงเฮาส์ (Anja Niedringhaus Courage in Photojournalism) จากมูลนิธิสื่อสตรีสากล
ช็อง อึน-คย็อง

ช็อง อึน-คย็อง (Korean: 정은경; Hanja: 鄭銀敬; Jeong Eun-kyeong หรือ Jung Eun-kyeong; เกิด 9 กรกฎาคม 1965) เป็นผู้เชี่ยวชาญด้านโรคติดเชื้อและสาธารณสุข อธิการบดีกรมควบคุมป้องกันโรค เกาหลี (KDCA) ตั้งแต่เดือนกันยายน 2020 ช็องเคยเป็นผู้กำกับศูนย์ป้องกันควบคุมโรค เกาหลี (KCDC) องค์กรเก่าก่อนจะยุบเปลี่ยนมาเป็น KDCA เธอเป็นผู้หญิงคนแรกที่ได้รับตำแหน่งนี้ในศูนย์ที่ก่อตั้งตั้งแต่ปี 1981
ในระหว่างการระบาดของไข้หวัดนก 2009 ช็องเป็นผู้นำของสำนักนโยบายโรค กระทรวงสุขภาพและสวัสดิการ ในปี 2015 ระหว่างการระบาดของโรคเมอรส์ เธอเป็นผู้แถลงการณ์แก่สื่อและดูแลการควบคุมบริหารวิกฤต ในฐานะหัวหน้าศูนย์ป้องกันโรคของ KCDC และทีมตรวจสอบโรคภาคสนามของศูนย์ ในปี 2016 ช็องเป็นหนึ่งในเจ้าหน้าที่สาธารณสุขเก้าคนที่คณะกรรมการตรวจสอบบัญชีมีคำสั่งให้พักงาน เนื่องจากไม่สามารถหยุดยั้งการระบาดของโรคไวรัส MERS ที่เลวร้ายที่สุดนอกตะวันออกกลาง ท้ายที่สุด คำสั่งพักงานถูกลดลงเหลือเป็นการพักจ่ายเงินเดือนเป็นเวลาหนึ่งเดือนหลังคณะกรรมการตรวจสอบบัญชีถูกวิจารณ์อย่างหนักในขุมชนแพทย์และนักวิทจาศาสตร์ว่าเลือกปฏิบัติในการลงโทษเฉพาะนักวิทยาศาสตร์ของศูนย์ มากกว่าที่จะไปลงโทษที่นักการเมืองและส่วนกำกับนโยบายของรัฐ นับตั้งแต่ช่วงแรกของการระบาดของโรคโควิด-19 ในเดือนมกราคม 2020 ช็องเป็นผู้แถลงการณ์และรายงานสถานการณ์รายวัน และตอบคำถามสื่อด้วยตนเอง นับตั้งแต่พฤษภาคม 2020 ทุกวันเว้นสองวัน สลับกับเจ้าหน้าที่ระดับสูงคนอื่น ๆ
ช็องได้รับการขึ้นชื่อเป็น100 บุคคลทรงอิทธิพลแห่งปีโดยไทม์ ประจำปี 2020, 100 สตรีของบีบีซี ประจำปี 2020 และ 50 บุคคลแห่งปีของบลูมเบิร์ก
การศึกษา.
ช็องจบการศึกษารวมสามปริญญา ทั้งหมดจากมหาวิทยาลัยแห่งชาติโซล ได้แก่แพทยศาสตร์บัณฑิต, ปริญญาโทด้านสาธารณสุขศาสตร์ และปริญญาเอกด้านเวชศาสตร์ป้องกัน
เยเลนา โอซีโปวา (นักเคลื่อนไหว)

เยเลนา โอซีโปวา (Yelena Osipova; เกิดปี 1945) เป็นศิลปินและนักกิจกรรมทางสังคมจากเซนต์ปีเตอส์เบิร์ก พ่อแม่ของเธอเป็นผู้รอดชีวิตจากการล้อมเลนินกราด
โอซีโปวาเป็นที่รู้จักจากการเข้าร่วมการประท้วงที่เธอมีป้ายประท้วงของตัวเองไปด้วยเสมอ ภาพวาดบนป้ยประท้วงและงานศิลปะของเธอมีรูปแบบทางศิลปะที่เป็นเอกลักษณ์ นุ่มนวล และไหล (gentle and fluid) แต่ยังแข็งแกร่ง (bold) และบางครั้งดูเหมือนการ์ตูน เธอมักวาดภาพแสดงความน่ากลัวดุจผี (ghostly horrors) จากความรุนแรงที่รัฐกาอ หนึ่งในงานจัดแสดงของเธอมีคำอธิบายไว้ว่า "ห้องใน้ดินแสดนสบายที่มีแต่ภาพที่ไม่เป็นที่น่าอภิรมย์" (cozy basement with uncomfortable images) หนึ่งในผลงานที่จัดแสดงของเธอเป็นโปสเตอร์แสดงภาพมารดาอุ้มทารกที่เสียชีวิต ภาพเขียนดังกล่าวเกี่ยวกับเด็กชายชาวทาจิกชื่อยูมาลารี นาซารอฟ (Umarali Nazarov) ผู้เสียชีวิตในเมืองเซนต์ปีเตอส์เบิร์กหลังถูกบังคับให้แยกออกมาจากมารดา นอกจากนี้ยังมีผลงานที่แสดงภาพเกี่ยวกับการบุกยึดโรงเรียนเบสลัน
ในวันที่ 2 มีนาคม 2022 โอซีโปวาเป็นหนึ่งในผู้ที่ถูกจับกุมในเซนต์ปีเตอส์เบิร์กจากการประท้วงต่อต้ายการรุกรานบูเครนโดยรัสเซีย ฟุตเทจแสดงการจับกุมของเธอถูกส่งต่อไปทั่วในโลกออนไลน์
โฆษา

โฆษา (Ghosha) เป็นนักปรัชญาอินเดียโบราณและโหรในยุคพระเวท เธอป่วยด้วยความผิดปกติทางผิวหนังตั้งแต่เด็ก ทำให้เธอมีรูปลักษณ์ที่ผิดแปลกไป ต่อมาอัศวินีกุมารได้รักษาเธอให้หายจากความผิดปกตินี้และช่วยฟื้นฟูความเยาว์วัยของเธอ เธอเป็นผู้สันทัดในพระเวท และนิพนธ์บทสวดรรเสริญสองบทในฤคเวท ชื่ออื่นของเธอคือ "มนตรทริกา" (mantradarika) และเธอได้รับการยกย่องเป็นพรหมวทินี
บิดาของโฆษาคือกักษิวัต ผู้สืบเชื้อสายมาจากทีรฆตมะ ทั้งคู่เป็นผู้นิพนธ์บางตอนในฤคเวท เธอป่วยด้วยโรคเรื้อนซึ่งทำให้เธอมีรูปลักษณ์ที่ผิดปกติ เธอได้ตั้งปณิธานดำรงตนเป็นพรหมจารีย์เป็นช่วงเวลายาวนาน และสวดบูชาต่อพระอัศวินเป็นประจำ พระอัศวินเป็นเทวแพทย์สององค์ผู้สันทัดในการรักษาและฟื้นฟูความเยาว์วัย พระอัศวินได้สอนมธุวิทยา วิทยาในพระเวทที่เกี่ยวกับความลับในการเรียนรู้เพื่อฟื้นฟูความเยาว์และได้รับความรู้มหาศาลเพื่อที่จะช่วยให้โฆษาหายจากโรคเรื้อน หลังการสวดภาวนาต่อเนื่องอย่างยาวนาน เธอสมความปราถนาในการหายจากโรคเรื้อน และได้แต่งงาน มีบุตรหนึ่งคนคือ สุษสตยะ (Suhstya) ซึ่งก็เป็นผู้นิพนธ์ตอนหนึ่งในฤคเวทอีกเช่นกัน
โฆษาเป็นผู้นิพนธ์บทสวดสรรเสริญอัศวินีกุมารจำนวนสองบทอยู่ในมณฑลที่สิบของฤคเวท บทแรกเป็นการสรรเสริญพระอัศวิน และบทที่สองเป็นความปราถนาส่วนตัว บอกเล่าความรู้สึกส่วนตัวและความปราถนาในขีวิตแต่งงาน
สำนักงานปราบปรามยาเสพติด

สำนักงานปราบปรามยาเสพติด หรือ ดีอีเอ (DEA) เป็นหน่วยงานบังคับใช้กฎหมายของรัฐบาลกลางสหรัฐ สังกัดกระทรวงยุติธรรมสหรัฐ มีหน้าที่ปราบปรามการค้าและจำหน่ายยาเสพติดภายในสหรัฐ เป็นหน่วยงานหลักในการบังคับใช้กฎหมายภายในประเทศด้วยรัฐบัญญัติสารควบคุม (Controlled Substances Act) ซึ่งแบ่งเขตอำนาจกับสำนักงานสอบสวนกลาง (FBI) กองบังคับการคนเข้าเมืองและศุลกากรสหรัฐ (U.S. Immigration and Customs Enforcement หรือ ICE) และกองพิทักษ์ชายแดนและศุลกากรสหรัฐ (U.S. Customs and Border Protection หรือ CBP) ดีอีเอมีหน้าที่แต่ผู้เดียวในการประสานงานและสอบสวนยาเสพติดของสหรัฐทั้งในและต่างประเทศ
มาร์ธา เชส

<ns>0</ns>
 <revision>
 <parentid>11746850</parentid>
 <timestamp>2025-02-16T22:34:39Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 2 sources and tagging 0 as dead.) #IABot (v2.0.9.5</comment>
 <origin>12151774</origin>
 <model>wikitext</model>
 <format>text/x-wiki</format>
มาร์ธา โคว์ เชส (30 พฤศจิกายน ค.ศ.1927 – 8 สิงหาคม ค.ศ. 2003) หรือรู้จักในอีกชื่อหนึ่งว่า มาร์ธา โคว์ เอ็ปสไตน์, เป็นนักพันธุศาสตร์เชื้อสายอเมริกา ผู้ที่ซึ่งในปี ค.ศ.1952 ได้ร่วมกับอัลเฟรด เฮอร์ชีย์ทำการทดลองเพื่อยืนยันว่าดีเอ็นเอคือสารพันธุกรรมในสิ่งมีชีวิตไม่ใช่โปรตีน
ชีวิตในวัยเด็กและการศึกษาระดับปริญญา.
มาร์ธา เชส เกิดในปี ค.ศ.1927 ที่คลีฟแลนด์ไฮท์ ในโอไฮโอสหรัฐมเมริกา พ่อของเธอเป็นอาจารย์สอนวิทยาศาสตร์ที่มหาวิทยาลัย Western Reserve เธอโตมากับครอบครัวของเธอที่คลีฟแลนด์ไฮท์ ในโอไฮโอสหรัฐมเมริกา หลังจากจบจากโรงเรียนมัธยมคลีฟแลนด์ไฮท์ เธอสำเร็จการศึกษาระดับปริญญาตรีจากมหาวิทยาลัย Wooster ในปี ค.ศ.1950 และได้ทำงานเป็นผู้ช่วยวิจัยก่อนกลับมาศึกษาต่อระดับปริญญาเอก ในปี ค.ศ.1959 และได้สำเร็จการศึกษาระดับปริญญาเอกในปี ค.ศ.1964 ในสาขาจุลชีววิทยาจากมหาวิทยาลัยเซาเทิร์นแคลิฟอร์เนีย
การวิจัยและบั้นปลายชีวิต.
ในปี ค.ศ.1950 เชสได้เริ่มทำงานเป็นผู้ช่วยวิจัยที่ห้องปฏิบัติการ Cold Spring Harbor ในห้องปฏิบัติการของการศึกษาแบคทีเรียและพันธุกรรมของอัลเฟรด เฮอร์ชีย์ ในปี ค.ศ.1952 เธอและเฮอร์ชีย์ได้ทำการทดลองเฮอร์ชีย์–เชส ที่ช่วยพิสูจน์ว่าสารพันธุกรรมนั้นถูกถ่ายทอดโดยดีเอ็นเอไม่ใช่โปรตีน โดยการทดลองนั้น ได้ใช้การติดฉลากกัมมันตภาพรังสีลงบนโปรตีนหรือดีเอ็นเอของแบคเทอริโอเฟจ (ไวรัสที่แพร่เชื้อในแบคทีเรีย) เพื่อดูว่าตอนแพร่เชื้อส่วนประกอบชิ้นใดที่เข้าไปใน E coli และพวกเขาได้พบว่ามีเฉพาะดีเอ็นเอที่เข้าไปใน E coli ซึ่งช่วยลดความข้อขัดแย้งเรื่องสารทางพันธุกรรม เหตุนี้เองทำให้เฮอร์ชีย์ได้รับรางวัลโนเบลในสาขาสรีรวิทยาและการแพทย์ในปี ค.ศ.1969 แต่เชสไม่ได้มีชื่อเข้ารับรางวัลด้วย 
เชสได้ลาออกจากห้องปฏิบัติการ Cold Spring Harbor ในปี ค.ศ.1953 และทำงานกับ Gus Doermann ที่ห้องปฏิบัติการแห่งชาติโอ๊คริดจ์ใน Tennessee และต่อมาทำงานที่ มหาวิทยาลัยรอเชสเตอร์ โดยในช่วงคริสต์ทศวรรษ 1950 เธอได้กลับมาที่ห้องปฏิบัติการ Cold Spring Harbor ทุกปีเพื่อเข้าร่วมการประชุมของ ในปี ค.ศ.1959 เธอเริ่มศึกษาปริญญาเอกที่มหาวิทยาลัยเซาเทิร์นแคลิฟอร์เนีย ในห้องปฏิบัติการของจูเซปเป เบอทานี แต่ว่าเบอทานีได้ย้ายไปสวีเดน เชสเลยได้เขียนวิทยาลัยนิพนธ์ที่เหลือจนเสร็จสิ้นกับมาร์กาเรต ลีบ ในปี ค.ศ. 1964.
ในระหว่างที่อยู่ที่แคลิฟอร์เนีย เชสได้พบและแต่งงานกับเพื่อนนักวิทยาศาสตร์ที่ชื่อ ริชาร์ด เอ็ปสไตน์ ในช่วงปลายคริสต์ทศวรรษ 1950 และได้เปลี่ยนชื่อเป็น มาร์ธา โคว์ เอ็ปสไตน์ เธอมีชีวิตการแต่งงานที่สั้น พวกเขาตัดสินใจหย่าร้างกันหลังจากแต่งงานได้ไม่นาน
และในช่วงคริสต์ทศวรรษ 1960 เนื่องจากมีปัญหาส่วนตัวต่างๆรุมเร้า เธอเลยได้สิ้นสุดการทำงานด้านวิทยาศาสตร์ลง เธอย้ายกลับมาอยู่กับครอบครัวที่โอไฮโอและใช้ชีวิตในช่วงบั้นปลายชีวิตของเธอ เจ็บปวดกับภาวะสมองเสื่อม ที่ทำให้เธอสูญเสียความจำระยะสั้นไป ท้ายที่สุด เธอเสียชีวิตด้วยโรคปอดบวม ในวันที่ 8 สิงหาคม ค.ศ.2003 ด้วยอายุ 75 ปี
สิ่งอันเนื่องด้วยชื่อ.
แฟมิลี่หรือวงศ์ "Chaseviridae" กลุ่มของ แบคเทอริโอเฟจ ในออร์เดอร์ "" ได้รับการตั้งชื่อตามตาม มาร์ธา เชส
พัก กยู-ย็อง

พัก กยู-ย็อง (เกิด 27 กรกฎาคม ค.ศ. 1993) เป็นนักแสดงชาวเกาหลีใต้ เริ่มเป็นที่รู้จักจากการแสดงบทสมทบในละครโทรทัศน์เรื่อง "รักจัง ๆ หัวใจข้ามขั้ว" (2018), "ดอกไม้แห่งแดนดิน" (2019), "เรื่องหัวใจ ไม่ไหวอย่าฝืน" (2020) และ "สวีทโฮม" (2020) ซึ่งจากการแสดงเป็น "ยุน จี-ซู" มือเบสจากเรื่อง "สวีทโฮม" ทำให้เธอได้รับการเสนอชื่อให้เข้าชิงรางวัลแพ็คซังอาร์ต อวอร์ดส์ สาขานักแสดงหญิงหน้าใหม่ยอดเยี่ยม ประเภทละครโทรทัศน์ ในปี 2021 จากนั้นเธอได้รับบทบาทนักแสดงนำเป็นครั้งแรกในบท "คิม ดัล-รี" จากละครโทรทัศน์เรื่อง "ดัลลีและคุณชายจอมอวดดี" (2021) ซึ่งทำให้เธอได้รับรางวัลนักแสดงหญิงหน้าใหม่ยอดเยี่ยม จากเคบีเอส ก่อนที่ผลงานในฐานะนักแสดงนำของเธอในเรื่อง "จูบรักปลดล็อก" (2023) จะทำให้เธอได้รับรางวัลนักแสดงหญิงยอดเยี่ยมทางมินิซีรีย์ จากเอ็มบีซีทีวี ในปี 2023
วัยเด็กและการศึกษา.
พัก กยู-ย็อง เกิดเมื่อวันที่ 27 กรกฎาคม ค.ศ. 1993 ที่มหานครปูซานเธอเข้ารับการศึกษาที่โรงเรียนมัธยมภาษาต่างประเทศปูซาน ก่อนจะเข้าเรียนต่อที่มหาวิทยาลัยย็อนเซ ซึ่งเป็นมหาวิทยาลัยเอกชนในกรุงโซล และสำเร็จการศึกษาระดับปริญญาตรีในภาควิชาเสื้อผ้าและสิ่งทอ
การเป็นนักแสดง.
พัก กยู-ย็อง ได้รับความสนใจจากเจวายพีเอนเตอร์เทนเมนต์ เมื่อครั้งเธอได้ขึ้นปกนิตยสารของมหาวิทยาลัย ในปี ค.ศ. 2015 และได้เซ็นสัญญาเป็นนักแสดงฝึกหัด จนกระทั่งมีผลงานครั้งแรกในปี ค.ศ. 2016 จากการแสดงมิวสิกวิดีโอเพลง "Crosswalk" ซึ่งเป็นซิงเกิลเดี่ยวของ โช กว็อน สมาชิกวงทูเอเอ็ม ตามมาด้วยผลงานการแสดงในละครชุดเป็นครั้งแรกในฐานะนักแสดงรับเชิญที่ปรากฏตัวเพียง 3 ตอน ในเรื่อง "" (2016) ก่อนจะมีบทบาทการแสดงอย่างเต็มตัวในบทบาทนักแสดงสมทบของละครเรื่อง "วุ่นหัวใจ ยัยผีจอมป่วน" ทางช่องทีวีเอ็น (2016) และ "ตุลาการ ศาลนักเรียน" ทางช่องเจทีบีซี (2016–2017)
ในช่วงระหว่างปี 2017–2019 เธอแสดงเป็นตัวละครสมทบในละครโทรทัศน์หลายเรื่องเช่น "คดีป่วน ชวนให้รัก" (2017), "สู้สุดฝัน รักสุดใจ" (2017), "เดอะ เติร์ด ชาร์ม" (2018), "ลุ้นรักฉบับโบนัส" (2019), "ดอกไม้แห่งแดนดิน" (2019) จนกระทั่งในปี 2020 เธอมีผลงานที่โดดเด่นในบท "นัม จู-รี" นางพยาบาลโรงพยาบาลจิตเวช จากละครชุดที่เผยแพร่ทางช่องทีวีเอ็นและเน็ตฟลิกซ์เรื่อง "เรื่องหัวใจ ไม่ไหวอย่าฝืน" ซึ่งทำให้เธอโด่งดังและมีชื่อเสียงในวงการโทรทัศน์ทวีปเอเชีย
ในปี 2020 เธอได้แสดงเป็นตัวละครหลักในละครชุดเรื่อง "สวีทโฮม" และ "ผู้พิพากษาปีศาจ" (2021) จนกระทั่งเธอได้รับนักแสดงนำเป็นครั้งแรกในเรื่อง "ดัลลีและคุณชายจอมอวดดี" ทางช่องเคบีเอส